Член 246, параграф 1, буква а) от Регламента за капиталовите изисквания гласи, че за институциите, които изчисляват размера на рисково претеглените експозиции съгласно стандартизирания подход, стойността на експозицията на дадена балансова секюритизираща позиция следва да бъде нейната отчетна стойност, след като са приложени съответните специфични корекции за кредитен риск.
 Балансовите позиции се представят в разбивка по секюритизации (ред 050) и пресекюритизации (ред 060).
 070-090
 ЗАДБАЛАНСОВИ ПОЗИЦИИ И ДЕРИВАТИ
 В тези редове се събира информация за задбалансовите секюритизиращи позиции и дериватите, за които се прилага конверсионен коефициент съгласно нормативната уредба за секюритизацията. Стойността на експозицията на дадена задбалансова секюритизираща позиция е номиналната ѝстойност минус всякакви корекции за специфичен кредитен риск на тази секюритизираща позиция, умножена по конверсионен коефициент от 100 %, освен ако не е указано друго.
 Стойността на експозицията за кредитен риск от контрагента на посочен в приложение II към Регламента за капиталовите изисквания дериватен инструмент се определя в съответствие с трета част, дял II, глава 6 от Регламента за капиталовите изисквания.
 За ликвидни улеснения, кредитни улеснения и парични аванси за обслужващото дружество институциите посочват неусвоената сума.
 За лихвени и валутни суапове те посочват стойността на експозицията (съгласно член 246, параграф 1 от Регламента за капиталовите изисквания), както е указано в образец CR SA Общо.
 Задбалансовите позиции и дериватите се представят в разбивка по секюритизации (ред 080) и пресекюритизации (ред 090), съгласно член 251, таблица 1 от Регламента за капиталовите изисквания.
 100
 ПРЕДСРОЧНА АМОРТИЗАЦИЯ
 Този ред се прилага само за онези инициатори със секюритизации с револвиращи експозиции, които съдържат разпоредби за предсрочна амортизация, както е посочено в член 242, параграфи 13 и 14 от Регламента за капиталовите изисквания.
 110
 ИНВЕСТИТОР: ОБЩО ЕКСПОЗИЦИИ
 Този ред обобщава информацията относно балансовите и задбалансовите позиции и дериватите на онези секюритизиращи позиции, по отношение на които институцията играе ролята на инвеститор.
 В Регламента за капиталовите изисквания не се съдържа изрично определение на инвеститор. Следователно в тази връзка следва да се разбира, че това е институция, която държи секюритизираща позиция в секюритизационна сделка, в която тя не е нито инициатор, нито спонсор.
 120-140
 БАЛАНСОВИ ПОЗИЦИИ
 Тук се прилагат същите критерии за класификация на секюритизациите и пресекюритизациите, които се използват за балансовите позиции на инициатори.
 150-170
 ЗАДБАЛАНСОВИ ПОЗИЦИИ И ДЕРИВАТИ
 Тук се прилагат същите критерии за класификация на секюритизациите и пресекюритизациите, които се използват за задбалансови позиции и деривати за инициатори.
 180
 СПОНСОР: ОБЩО ЕКСПОЗИЦИИ
 Този ред обобщава информацията относно балансовите и задбалансовите позиции и дериватите на онези секюритизиращи позиции, по отношение на които институцията играе ролята на спонсор, съгласно определението в член 4, параграф 1, точка 14 от Регламента за капиталовите изисквания. Ако даден спонсор секюритизира и собствените си активи, той попълва в редовете на инициатора информацията относно собствените си секюритизирани активи.
 190-210
 БАЛАНСОВИ ПОЗИЦИИ
 Тук се прилагат същите критерии за класификация на секюритизациите и пресекюритизациите, които се използват за балансовите позиции на инициатори.
 220-240
 ЗАДБАЛАНСОВИ ПОЗИЦИИ И ДЕРИВАТИ
 Тук се прилагат същите критерии за класификация на секюритизациите и пресекюритизациите, които се използват за задбалансови позиции и деривати за инициатори.
 250-290
 РАЗБИВКА НА ОСТАВАЩИТЕ ПОЗИЦИИ СЪГЛАСНО